ORDE do 4 de decembro de 2002 pola que se conceden axudas económicas para alumnos e profesores de centros docentes que participen en proxectos de mobilidade transnacional no marco do programa europeo de formación profesional Leonardo da Vinci durante o ano 2002.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/12/2002

Por orde da Consellería de Educación e Ordenación Universitaria do 31 de xullo de 2002 convocáronse axudas económicas para alumnos e profesores de centros docentes que participen en proxectos de mobilidade transnacional no marco do programa europeo de formación profesional Leonardo da Vinci durante o ano 2002.
Vista a proposta da comisión de selección prevista no artigo 5 da citada orde,
RESOLVO:
Primeiro.-Conceder, con cargo ó concepto orzamentario 07.04.322T.481.0, da Dirección Xeral de Ordenación Educativa e Formación Profesional, as axudas que se relacionan no anexo.
Segundo.-De acordo co artigo sétimo, as axudas serán aboadas da seguinte forma:
As axudas aboaranse unha vez rematada a actividade e logo da súa completa xustificación económica e entrega da memoria de actividades por parte da entidade colaboradora da xestión de axudas públicas, de acordo co establecido no artigo 15 do Decreto 287/2000, do 21 de novembro, achegando a documentación á que fai referencia o punto 2º do artigo 8, no prazo máximo dun mes contado a partir do remate das actividades.
Terceiro.-Obrigas dos centros beneficiarios.
1. Acepta-la axuda concedida. Neste sentido, se no prazo de quince días, contados a partir da recepción da comunicación pola que se notifica a concesión da axuda, o centro beneficiario non acepta esta, entenderase que renuncia á súa percepción.
2. Facilita-la información requirida e someterse ás accións de comprobación ou control financeiro que poida efectua-la Consellería de Educación e Ordenación Universitaria e os organismos competentes.
3. Xustifica-lo correcto investimento das axudas recibidas, mediante a presentación da seguinte documentación:
3.1. Memoria.
Os centros beneficiarios enviarán unha memoria das actividades realizadas, que inclúa:
a) Resumo do desenvolvemento da actividade realizada.
b) Obxectivos conseguidos.
c) Procedemento de avaliación utilizado, resultados obtidos e difusión que se realizou deles.
3.2. Xustificación de gastos efectuados.
No caso de centros educativos, unha certificación do consello escolar do centro aprobatoria do gasto, xuntando unha relación detallada das facturas e recibos que servirán de xustificantes do proxecto realizado.
No caso de centros de formación continuada do profesorado, certificación do director/a aprobatoria do gasto, xuntando unha relación detallada das facturas e recibos que servirán de xustificantes do proxecto realizado.
Cuarto.-Contra esta resolución os interesados poderán interpoñer recurso potestativo de reposición no prazo dun mes, contado a partir do día seguinte ó da súa publicación no DOG, segundo o disposto na Lei 4/1999 (BOE do 14 de xaneiro), ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 4 de decembro de 2002.
Celso Ramón Currás Fernández
Conselleiro de Educación e Ordenación Universitaria
ANEXO
Centro escolar
Provincia
Título do proxecto
País destino
Axuda
concedida
IES Ribeira do Louro
Pontevedra
Training for Higher Technician en E-commerce
Alemaña
Malta
1.575
IES nº 1 Lugo
Lugo
Professional European Contact for Health Teachers
Italia
5.333
IES Monte Castelo
Lugo
Professional European Contact for Vocational Health Studies
Finlandia
585,73
CPR Colexio Mendiño
Pontevedra
Utilización de los TIC para la formación en comercio
Irlanda
2.621
IES Melide
A Coruña
Movilidad en el ámbito de la madera
Alemaña
334
IES Paseo das Pontes
A Coruña
Curtido y acabado de pieles
Grecia
375
IES Escolas Proval
Pontevedra
Proval 2001 in Europe
Italia
9.112
IES Fontiñas
A Coruña
European Secretaries
Reino Unido
8.486
Total
28.421,73